開有限公司有咩流程？
開有限公司個流程，主要分 (i) 網上申請，以及 (ii) 紙本提交 (傳統方式)，一般由準備到申請完成要 7-10個工作天。開公司流程簡單嚟講，要先準備好成立有限公司嘅法定文件，包括 (1) nnc1；(2) irbr1；及 (3) 公司章程 (aoa)，填妥公司架構內容，連同所需費用遞交上公司註冊處，大約5-7個工作天註冊完成，就可以一次性領取 公司註冊證明書 以及 商業登記證，作為有限公司成立證明。
呢幾年《公司條例》都有新修訂，重要控制人登記冊、指定代表、取消法團印章等新規定令公司法定文件要求有所變更，加上自2018新公司秘書發牌制度，令一般人自己成立有限公司有機會誤觸法網，而如果搵 agent 幫手註冊有限公司，文件齊唔齊，有無 hidden cost，都係每位創業朋友開有限公司要注意嘅事項。